Държавен вестник, бр. 95, 2016 г., стр. 75

БРОЙ  95	
Д Ъ Р Ж А В Е Н  В Е С Т Н И К 	
СТР.  75  
система, при условие, че всички проводници са 
изолирани за наличните най-високи номинални 
напрежения в мястото на инсталиране.
Тръбните системи, кабелните канални сис-
теми или кабелните инсталационни системи и 
системите кабелни лавици и системите кабелни 
скари за полагане на кабели трябва да отговарят 
на изискванията на съответните продуктови 
стандарти.
1.7. Разполагане на няколко вериги в един кабел
Допуска се разполагане на няколко вериги в 
един кабел при условие, че всички проводници са 
изолирани за наличните най-високи номинални 
напрежения.
1.8. Разполагане на вериги
1.8.1. Проводниците от една верига не трябва 
да се разпределят в различни многожилни кабе-
ли, тръбни системи, кабелни канални системи 
или кабелни инсталационни системи. Това не се 
изисква, когато повече многожилни кабели са 
инсталирани в паралел. Когато повече много-
жилни кабели са инсталирани в паралел, всеки 
кабел трябва да съдържа по един проводник за 
всяка фаза и за неутралата, ако има такава.
1.8.2. Използването на общ неутрален провод-
ник за няколко главни вериги не се разрешава. 
Въпреки това еднофазни променливотокови 
крайни вериги може да бъдат образувани от един 
линеен проводник и неутралния проводник на 
една многофазна променливотокова верига, която 
е само с един неутрален проводник, при условие, 
че разположението на веригите е разпознаваемо. 
Такава многофазна верига трябва да може да 
бъде разделяна посредством устройство, което 
разделя всички проводници под напрежение.
1.8.3. Когато изводите на няколко вериги са 
свързани в една разклонителна кутия, клемите 
за всяка верига трябва да бъдат отделени чрез 
изолационни прегради, освен когато се използват 
специални съединителни устройства.
1.9. Използване на гъвкави кабели или шнурове
1.9.1. Гъвкав кабел може да бъде използван 
за неподвижни електрически инсталации, когато 
са изпълнени изискванията на това приложение.
1.9.2. Електрооборудване, предназначено да 
бъде премествано по време на използване, трябва 
да бъде свързано с гъвкави кабели или шнурове, 
освен когато се захранва чрез контактни релси 
или шини.
1.9.3. Електрооборудване, което е предвидено 
за неподвижно инсталиране и което се премества 
временно за целите на свързване, почистване и 
др. (например печки или изделия за скрит монтаж 
на инсталации в изкуствени подове), трябва да 
бъде свързано с гъвкави кабели или шнурове.
1.9.4. Гъвкави тръбни системи могат да бъдат 
използвани за защита на гъвкави изолирани 
проводници.
1.10. Инсталиране на изолирани проводници 
без обвивка (шланг)
Изолирани проводници без обвивка (шланг) 
за неподвижни електрически инсталации при 
инсталирането трябва да бъдат затворени в тръба, 
кабелна канална система или по друг подходящ 
начин. Това изискване не се прилага за защитни 
проводници съгласно приложение № 7.
2. Проектиране и изграждане на електриче-
ски инсталации съобразно външни въздействия
При проектирането и изграждането трябва да 
се осигурява защита срещу очакваните външни 
въздействия във всички части на електрически-
те инсталации. Особено внимание трябва да се 
обръща на местата с промени в направлението, 
напречното сечение, както и на местата, в които 
проводниците навлизат в електрооборудването.
За осигуряване на безопасността, сигурността 
и надеждността съобразно вида на въздействията 
се прилагат дадените по-долу изисквания.
2.1. Температура на околната среда (код AA)
2.1.1. Електрическите инсталации трябва да 
се проектират и изграждат така, че да бъдат 
подходящи за всяка температура между най-ви-
соката и най-ниската температура на околната 
среда за съответното място и да е сигурно, че 
граничната температура при нормална работа 
и граничната температура в случай на повреда 
няма да бъдат превишени.
2.1.2. Компонентите на електрически инста-
лации, включително кабели и инсталационни 
изделия, трябва да се инсталират или обработ-
ват при температури в границите, определени в 
съответните продуктови стандарти или както е 
посочено в инструкциите на производителите.
2.2. Външни източници на нагряване
2.2.1. За защита на електрическите инсталации 
от вредното въздействие на нагряване от външ-
ни източници трябва да се използват един или 
повече от дадените по-долу методи или други 
методи с равностойна ефективност:
а) топлинна защита;
б) разполагане на достатъчно отстояние от 
източник на нагряване;
в) избор на компонентите на електрическата 
инсталация с оглед на допълнителното прегря-
ване, което може да се получи;
г) усилване на изолационния материал в 
мястото, например чрез изолационна обвивка, 
устойчива на нагряване.
Нагряването от външни източници може да е 
чрез излъчване, конвекция или топлопроводимост 
и да е причинено, например от:
– системи за топла вода;
– отоплителни уреди и осветители;
– производствени процеси;
– материали, които са добри проводници на 
топлина;
– слънчево лъчение върху електрическата 
инсталация или нейната обкръжаваща среда.
2.3. Наличие на вода (код AD) или висока 
влажност (код AB)
2.3.1. Електрическите инсталации се проек-
тират и изграждат така, че да не се получава 
никакво увреждане от кондензация или про-
никване на вода. В комплектувано състояние 
електрическите инсталации трябва да имат сте-
пен на защита IP, съответстваща на условията 
в конкретното място.
2.3.2. Когато има условия в електрическите 
инсталации да се събира вода или да се образува 
конденз, трябва да се вземат подходящи мерки 
за тяхното отстраняване.